

**Postani dio eSTUDENTa u novoj akademskoj godini!**

Jesen je službeno počela, prvi kišni dani su već zabilježeni, a pogledom na kalendar postaje nam jasno da su nove fakultetske obaveze sve bliže i bliže! Pitate što će vam nova akademska godina donijeti, što ćete novo naučiti, koje vještine razviti ili vas muči gdje upoznati nove ljude i dobro se zabaviti? Sve odgovore na ova pitanja kriju tri riječi - **eSTUDENTov**[**pristupni proces**](https://pristupni.estudent.hr/)!

**eSTUDENT**jednom godišnje svim studenticama i studentima nudi priliku da se [**volonterski**](https://www.estudent.hr/novosti/besplatno-ulaganje-vremena-i-truda-a-sto-dobivam-zauzvrat)uključe u rad **najveće**[**studentske udruge**](https://www.estudent.hr/o-nama)**u Hrvatskoj**kroz svoj **pristupni proces**. Vrata udruge za sve zainteresirane otvorene su od **petka 23. rujna do ponedjeljka 10. listopada 2022. godine**! Pridružiti nam se možeš u **Zagrebu**, ali i **Varaždinu! eSTUDENTova mreža**iz **Varaždina**ističe se ponajprije svojim [**humanitarnim projektima**](https://www.estudent.hr/novosti/upoznajmo-estudent-mrezu-iz-varazdina-tim-koji-se-istice-svojim-humanitarnim-projektima). Ove godine započinju s novim projektom “Zasvijetli za druge”, zapravo noćnom utrkom koja spaja sport, zabavu i humanitarni duh te promiče zdrav i aktivan način života.

**Kako mogu postati član?**

U navedenom periodu možeš se prijaviti na **pristupni proces** za ak. godinu **2022./2023.** na [**poveznici**](https://pristupni.estudent.hr/). Dočekat će te pregled **osam skupina** i čak [**19 timova**](https://www.estudent.hr/timovi) koji djeluju u Udruzi! Sigurni smo da ćeš pronaći nešto za sebe jer Udruga pokriva mnoge sfere. Od *bussines-a*do humanitarnih projekata, preko IT-ija do ljudskih potencijala pa sve do *event* i *content managementa*(i još **mnooogo** toga) možeš pronaći u **eSTUDENTu**!

Pristupni proces svakog tima čine **dva dijela**, to su **zadaci** koje je potrebno riješiti kako bi se moglo pristupiti drugom dijelu, odnosno **intervjuu**. Osim što se o [**projektima**](https://www.estudent.hr/projekti)i Udruzi možeš informirati na našoj [**stranici**](https://www.estudent.hr/)uskoro za sve znatiželjne pripremamo poseban **događaj**na kojem ćeš moći saznati **sve informacije koje te zanimaju**!

***Drago mi je, eSTUDENT!***panel je na kojem ćemo ti **predstaviti rad Udruge**, dati pregled i detaljniji uvid u rad svih skupina i timova. Još bitnije - podijelit ćemo s tobom djelić atmosfere koja će te dočekati ako nam se priključiš u avanturi zvanoj **eSTUDENT godina**! Ondje ćeš moći **pitati sve što se zanima** te upoznati voditelje timova kao i predsjedništvo Udruge. Pozivamo te da nam se pridružiš u ovom nezamjenjivom (prvom) upoznavanju s **eSTUDENTom** u **četvrtak 6. listopada 2022. godine** u **IQ baru** (Ul. Lavoslava Ružičke 66).

**Zašto se uključiti?**

**eSTUDENT** jedna je od najaktivnijih studentskih udruga koja okuplja oko **200**članica i članova. Oni su mahom proaktivni i ambiciozni studenti, uz to većinski partijaneri, koji žele upotpuniti svoje iskustvo studiranje te uz to kontinuirano učiti i izvan samih fakulteta.

|  |
| --- |
| Vrijednosti kojima se Udruga vodi su **networking**, **edukacija**, **proaktivnost**i **humanitarnost**!  |

Uključivanjem u Udrugu dobit ćeš priliku upoznati mnogo novih ljudi sličnih interesa, razviti neke nove vještine ili unaprijediti postojeća znanja s određenog područja. Moći ćeš vidjeti kako izgleda organizacija i vođenja projekata s raznim partnerima iz poslovnog svijeta. Uz to, dočekat će te pregršt prilika za zabavu kao i *teambuilding-e* kako bi nova poznanstva mogla prerasti u prijateljstva. Na kraju godine, ako ispuniš sve svoje obveze, dobit ćeš **certifikat Udruge** s kojim ćeš značajno moći poboljšati svoj životopis.

Za sve informacije o pristupnom procesu i novostima koje ti **eSTUDENT**sprema u narednoj akademskoj godini potraži na našoj [**stranici**](https://www.estudent.hr/). Ako već nisi, zaprati nas i na društvenim mrežama - [**Facebook**](https://www.facebook.com/eSTUDENT.hr), [**Instagram**](https://www.instagram.com/estudent_hr/)i [**LinkedIn**](https://www.linkedin.com/company/estudent/mycompany/)gdje dijelimo sve vijesti o događanjima koje Udruga organizira. Također, pretplati se na naš [**newsletter**](https://estudent.us2.list-manage.com/subscribe/post?u=112b37afcb70afdc643ad4807&id=c115106096)putem kojeg ćeš dobivati pravovremene informacije o mnoštvu prilika kojima možeš obogatiti iskustvo studiranja!